אישה חרסינה

"אישה חרסינה" הוא שיר שהוקלט על ידי הזמרת הישראלית מירי מסיקה. הוא יצא לאור ב-20 במרץ 2012, בהוצאת חברות התקליטים התו השמיני ועננה, כסינגל החמישי והאחרון מתוך אלבום האולפן הרביעי שלה, מלך (2012). את השיר כתב נעם חורב ללחן של יהל דורון וגיא מנטש והפקה מוזיקלית של אורי זך. מבחינה מוזיקלית, נעשה בו שימוש בגיטרה אקוסטית בשילוב קולה של מסיקה. מבחינה לירית, הוא עוסק בהעצמת נשים ועוסק בשתיים שעושות שימוש במטפורות שונות לתיאור מצבן, כמו פלדה וחרסינה. השיר זכה להצלחה רבה בישראל. מבחינה ביקורתית, קיבל "אישה חרסינה" שבחים רבים מטעם מבקרי המוזיקה והוא תואר בתור ”שיר טוב, מצוין אפילו”. מבחינה מסחרית, הוא דורג במקום הראשון ברדיו אמצע הדרך, השביעי במדיה פורסט ובמצעד הרשמי של גלגלצ, והשנים-עשר במצעד העברי השבועי של רשת ג'. הצלחתו התבטאה גם במצעדים השנתיים; הוא דורג במקום העשירי במצעד העברי השנתי של רשת ג', והעשרים-ושנים במצעד השנתי של גלגלצ. לאחר שהוציאה את "מלך", "ואולי" ו"אני לא שם" כסינגלים בשנת 2011 הודיעה מירי מסיקה על יציאת אלבום האולפן הרביעי שלה, מלך. ב-15 בינואר 2012 הוציאה את "יריות באוויר", ואחריו את האלבום עצמו. את "אישה חרסינה" הוחלט להוציא כסינגל היחיד לאחר יציאתו של האלבום. הוא נכתב על ידי נעם חורב ללחן של יהל דורון וגיא מנטש והפקה מוזיקלית של אורי זך. גרסת האלבום הוקלטה באורך של ארבע דקות ותשע שניות, בעוד גרסת הסינגל הוארכה בשלוש שניות. מבחינה מוזיקלית, נעשה בו שימוש בגיטרה אקוסטית בשילוב קולה של מסיקה, שמתחילה בשירה המאופיינת בקצב איטי-בינוני אך בהמשך מתעצמת בהתאמה. מבחינה לירית, "אישה חרסינה" עוסק בהעצמת נשים ועוסק בשתיים שעושות שימוש במטפורות שונות לתיאור מצבן, כמו פלדה וחרסינה. "אישה חרסינה" זכה לביקורות חיוביות מטעם מבקרי המוזיקה. ב-ynet התייחסו לזהות המגדרית של מבצעת השיר ויוצריו והעירו: ”היוצרים של 'אישה חרסינה' הם דווקא גברים: את המילים כתב נעם חורב, על הלחן הופקדו יהל דורון וגיא מנטש”. בהמשך לכך, פורסמה כתבה במאקו במסגרתה נעשתה לו השמעת בכורה, כמו גם לשלושה שירים נוספים: "יריות באוויר", "אל תדבר אלי" ו"וינסנט". בעת שסקר את מלך, העיר יוסי חרסונסקי: ”אצל מירי מסיקה דרמה על יחסים הופכת בדרך כלל למלודרמה טעונה בתחושתיות יתר. ('הדרכים החדשות', 'אישה חרסינה', 'ואולי', 'אני לא שם'), אוהבת להתרגש ולרגש, כאילו תכלית המוסיקה שלה היא זו – לרגש”. רועי בהריר מ-Nrg סקר את השיר בחיוב והעיר: ”בהשוואה לארבעת השירים הקודמים שמסיקה הוציאה, עד כה, כסינגלים מהאלבום ('ואולי', 'אני לא שם' ו'יריות באוויר', שהיו מייבשים במיוחד, ו'מלך', שהיה סביר) החמישי שלה, 'אישה חרסינה' הוא שיר טוב, מצוין אפילו. הניגוד המובהק שבין נושא השיר – אישה מחרסינה, שומרת מרחק, מנותקת רגשית, ש'פיזרה הרבה שקרים, אבל לא את השיער' – לדמותה המגה-מוחצנת, שוצפת הרגשות ופזורת השיער של הדיווה שמבצעת אותו אמנם פוגע מעט באמינות וביכולת להתחבר אליו לגמרי, אבל זה עדיין יותר מעניין מהכלום הטהור שמסיקה שרה בדרך כלל”. "אישה חרסינה" זכה להצלחה רבה בישראל. ב-5 באפריל 2012 דורג היישר במקום הארבעה-עשר במצעד העברי השבועי של רשת ג'. בשבוע העוקב, עלה בשני מקומות בסך הכול. עם זאת, ירד מספר רב של מקומות ודורג במקום העשרים-ושנים, אך ב-24 במאי קיבל את תואר "העלייה הגבוהה" ודורג בשנית במקום השנים-עשר. לאחר תשעה שבועות בהם שהה במצעד, הוא יצא ממנו ב-28 ביוני. במצעד של מדיה פורסט שפורסם ב-29 במרץ דורג "אישה חרסינה" היישר בעשירייה הפותחת (מקום שביעי). באותה העת, דורג במקום השביעי במצעד הרשמי של גלגלצ. הצלחתו התבטאה גם במצעד של רדיו אמצע הדרך שם דורג במקום הראשון. במצעדים השנתיים זכה "אישה חרסינה" להצלחה גדולה יותר מאלו השבועיים. במצעד העברי השנתי של רשת ג' דורג במקום העשירי, אף על פי שבמצעד השבועי דורג במקום השנים-עשר בלבד. זהו מיקום השיא הגבוה ביותר של מסיקה באותה השנה במצעד, שגם זכתה בתואר "זמרת השנה" בפעם השנייה ברציפות. במצעד השנתי של גלגלצ דורג במקום העשרים-ושנים והיה לשירה היחיד שדורג בשלושים העליונים באותה השנה. האודיו הרשמי של "אישה חרסינה" הועלה לערוץ היוטיוב של מירי מסיקה ב-3 בינואר 2012. הוא כולל את עטיפת האלבום מלך, כמו גם ספל עם קפה שנשפך וכפית בצבע זהב בצד. מלמעלה, מוצגות מילות השיר. ב-20 במרץ 2012 פורסם באופן רשמי הווידאו קליפ של השיר, שכולל סצנות שצולמו בשחור-לבן וכאלה שצולמו בצבע. הוא בוים על ידי אלעד וייסמן והקונספט שלו הוא הופעה חיה. נכון לדצמבר 2023 עומד מונה הצפיות של האודיו וקליפ על למעלה מ-1.4 מיליון צפיות בסך הכול. מירי מסיקה ביצעה את "אישה חרסינה" בעשרות מהופעותיה, ומוזיקאים נוספים ביצעו הקליטו אותו. גיא ויהל ביצעו את "אישה חרסינה" בהופעה שאירעה ב-11 בנובמבר 2013 בבית היוצר. בשנה העוקבת, ביצעה אותו מסיקה בחגיגות שנת ה-66 למדינת ישראל במופע המרכזי של הערוץ הראשון. בשנת 2015 ביצעה אותו באמפיתיאטרון יבנה ע"ש צבי גוב-ארי. בשנת 2017 בוצע "אישה חרסינה" על ידי רון צור במסגרת The Voice ישראל. ב-5 באוקטובר באותה השנה, ביצעה אותו מסיקה בהיכל התרבות מאיר ניצן ראשון לציון, ובהמשך לכך גם בכרם ברקן. במסגרת הספיישל הטלוויזיוני שאירע בשנת 2018 לכבוד חגיגות שנת ה-70 למדינת ישראל ביצעה מסיקה את "אישה חרסינה". ב-16 בינואר 2019 ביצעה אותו באולפנים של גלגלצ, במסגרת "גלגלייב" עם דלית רצ'שטר. בשנת 2021 במסגרת אירועי יום העצמאות ברחובות ביצעה אותו גם כן. באותה השנה, ביצעה אותו במועדון גריי יהוד, בהיכל התרבות בת ים, ובזאפה בפארק – גני יהושע, תוך שאירחה את קורין אלאל ורן דנקר. ב-12 באפריל 2022 פורסם הסרטון בו נעם חורב מדבר על "אישה חרסינה" והרקע לכתיבתו. באותה השנה, ביצעה אותו מסיקה בפארק גבעתיים, ובזאפה הרצליה. הקרדיטים מותאמים מהרשימה שנדלתה מפטיפון. סרטון השיר "אישה חרסינה" באתר יוטיוב מירי מסיקה - אישה חרסינה, סרטון בערוץ "MiriMesikaOfficial", באתר יוטיוב, 3 בינואר 2012 מירי מסיקה: "נשים הן גם שבירות ועדינות", באתר ynet, 20 במרץ 2012 סינגולר: מירי מסיקה מפתיעה ושווה להכיר את רות נודלמן, באתר www.makorrishon.co.il רדיו 90FM - ארכיון המצעדים, באתר www.90fm.co.il אסף נבו, ‏שרית חדד ושלמה ארצי, ראש בראש בפסגה, באתר ‏מאקו‏, 29 במרץ 2012 גלגלצ - המצעד הרשמי, באתר glz.co.il אישה חרסינה – פזמונט, באתר pizmonet.co.il תשע"ב – פזמונט, באתר pizmonet.co.il תשע"ב (גלגלצ) – פזמונט, באתר pizmonet.co.il אסף נבו, ‏"אני לא מתכננת כרגע עוד ילד, אבל אם אכנס עכשיו להריון לא אעשה הפלה", באתר ‏מאקו‏, 13 ביוני 2011 אסף נבו, ‏בכורה: מירי מסיקה באלבום חדש, באתר ‏מאקו‏, 15 בינואר 2012 מלך, 2012-01-19, נבדק ב-2023-12-26 Dan Ziv Software Solutions- www.danziv.net, פטיפון - מירי מסיקה - אישה חרסינה, באתר פטיפון אבי הגיב, מירי מסיקה - מלך, באתר yosmusic.com, ‏2012-02-12 5.4.2012 – פזמונט, באתר pizmonet.co.il המצעד השבועי של רשת ג' מתאריך 3 במאי 2012, באתר פזמונט 17.5.2012 – פזמונט, באתר pizmonet.co.il 24.5.2012 – פזמונט, באתר pizmonet.co.il 28.6.2012 – פזמונט, באתר pizmonet.co.il זמרת השנה – פזמונט, באתר pizmonet.co.il מירי מסיקה - אישה חרסינה, סרטון בערוץ "MiriMesikaOfficial", באתר יוטיוב, 3 בינואר 2012 מירי מסיקה - אישה חרסינה - הקליפ הרשמי!, סרטון בערוץ "MiriMesikaOfficial", באתר יוטיוב, 20 במרץ 2012 גיא ויהל - אישה חרסינה, סרטון בערוץ "maya sela", באתר יוטיוב, 11 בנובמבר 2013 מירי מסיקה - אישה חרסינה, סרטון בערוץ "Miri Mesika Fans", באתר יוטיוב, 28 בפברואר 2016 מירי מסיקה אישה חרסינה, סרטון בערוץ "יעלי ביטון", באתר יוטיוב, 21 במאי 2015 ישראל 4 The Voice: רון צור - אישה חרסינה, סרטון בערוץ "The Voice ישראל", באתר יוטיוב, 22 במרץ 2017 מירי מסיקה - אישה חרסינה - היכל התרבות ראשל"צ - 5 באוקטובר 2017, סרטון בערוץ "אריאל מילר", באתר יוטיוב, 5 באוקטובר 2017 אישה חרסינה- מירי מסיקה, סרטון בערוץ "adishemen", באתר יוטיוב, 21 ביולי 2017 מירי מסיקה - אישה חרסינה (מתוך ספיישל יום העצמאות 2018), סרטון בערוץ "MiriMesikafans", באתר יוטיוב, 25 באוקטובר 2023 מירי מסיקה - אישה חרסינה (חי באולפן גלגלצ), סרטון בערוץ "גלגלצ", באתר יוטיוב, 16 בינואר 2019 מירי מסיקה - אישה חרסינה, סרטון בערוץ "Miri Mesika", באתר יוטיוב, 2021 מירי מסיקה - אישה חרסינה, סרטון בערוץ "MiriMesikaPage", באתר יוטיוב, 17 ביוני 2023 מירי מסיקה - אישה חרסינה, סרטון בערוץ "בן צ'קוב", באתר יוטיוב, 26 באוקטובר 2021 אישה חרסינה, בביצוע מירי מסיקה - אישה חרסינה, סרטון בערוץ "MiriMesikaPage", באתר יוטיוב, 16 ביוני 2023 נעם חורב. אישה חרסינה, סרטון בערוץ "Laura Ashurov", באתר יוטיוב, 12 באפריל 2022 מירי מסיקה - אישה חרסינה, סרטון בערוץ "Yaniv Levi", באתר יוטיוב, 5 ביולי 2022 מירי מסיקה - אישה חרסינה, סרטון בערוץ "MiriMesikaPage", באתר יוטיוב, 17 ביוני 2023